Lav et referat af nedenstående tekst:

Tekst:
Det kan koste en 38-årig mand fra Moldova en frihedsstraf samt udvisning af Danmark og retten til køre bil i Danmark, at han tilbage i marts kørte lastbil med så høj promille, at det takseres som vanvidskørsel. Det fremgår af anklageskriftet i sagen, som ventes at komme for retten i Aalborg torsdag. Episoden fandt sted 23. marts først på aftenen, da manden kom kørende i en Volvo-lastbil med sættevogn i Løgstør. Han ramte nogle skilte og et træ, og da forbipasserende stoppede for at se, hvad der var sket, vurderede de, at manden opførte sig mistænkeligt og i øvrigt lugtede af alkohol i et omfang, så politiet blev alarmeret. Blæste alkometer helt i top En patrulje kom til stedet, og da manden blev bedt om at puste i alkometret, røg displayet i første omgang op på en vejledende promille på intet mindre end 2,8. Efterfølgende blev der taget en blodprøve, som ifølge anklageskriftet viste en alkoholpromille på 2,61. Udover straf lægger politiet op til, at manden skal udvises af Danmark med indrejseforbud i seks år, ligesom de vil kræve, at manden frakendes retten til at køre bil i tre år. Dertil kommer et erstatningskrav for de skader, der skete i forbindelse med det trafikuheld, som manden forårsagede. Det fremgår ikke før sagens start, hvordan den 38-årige chauffør forholder sig til politiets anklager.

Referat:
Da en 38-årig mand kørte ind i flere skilte og et træ, blev hans enorme alkohol-promille afsløret. Den kan nu koste ham en fængselsstraf.